Ruhnuko itsasargia

Ruhnuko itsasargia (estonieraz: Ruhnu tuletorn) Estoniako Ruhnu uhartean, Rigako golkoan, dagoen itsasargia da. Historia Ruhnu uhartean itsasargi bati buruz dagoen lehen idatziak 1646an Gustavo II.a Adolfo Suediako erregearen aginduz Persiar lurmuturrean (estonieraz: Pärsi nina) eraiki zena jasotzen du. Gaur egungo itsasargia 1877an eraiki zen Håubjärre (estonieraz: Haubjerre) izeneko muinoaren gainean. Itsasargia eraikitzeko proiektua eta metalezko egiturak bi urte lehenago eskatu zizkioten Frantziako Le Havre portu-hiriko Forges et Chantiers de la Méditerranée enpresari, L. É. Lecointre ingeniariaren diseinuz. Itsasargiaren linterna itsas mailatik 66 metro gora zegoen. Lau noranzkoko kerosenozko lanparari esker argia 17 itsas miliatik ikus zitekeen. 1915ean, Lehen Mundu Gerran, alemaniarrek itsasargia suntsitu zuten lehergaiak erabiliz. 1921ean berreraiki zuten behin-behineko eraikina gisa. 1936 eta 1937 bitartean lanpara-gela eraberritu zuten eta argiztatze gailu birakari bat jarri zuten. Harrezkero, itsasargiko makineria eta tresnak berritzen eta automatizatzen joan dira. 1999az geroztik Ruhnuko itsasargia kultura ondare babestua da monumentu izendatu eta gero. Iruditegia Erreferentziak Kanpo estekak